text: Kobbertyv slukkede lyset i Grindsted
  06 februar 2012 kl. 07.32
  Lupinvænget i Grindsted var i nat målet for en kobbertyv, som forsøgte at stjæle ca. 500 meter el-ledning fra villavejens elmaster. 20 husstande har været uden strøm.
  En beboer opdagede kl. 2.40, at en mørkklædt mand kravlede rundt i de gamle el-master, der går fra Tronsø Parkvej og ned ad Lupinvænget. Han var igang med at stjæle 500 meter el-ledning.
  Der er seks elmaster på Lupinvænget - og tyven havde nået at klippe ledningerne ned i tre spænd - som det hedder - inden han blev opdaget. 
  El-masterne forsyne både gadebelysningen og en række husstande. 20 huse var således uden el til morgenkaffen...
  
  Forsvandt i polsk bil
  Beboeren slog alarm til politiet. Men inden patruljen nåede frem, forsvandt manden. Det skete i en polsk indregistreret Mercedes...
  Grindsted El- og Varmeværk oplyser til TV SYD, at det koster dem ca. 300 kr. pr. meter kabel, hvis der skal sættes nye kabler op. Elektrikere er netop nu igang med at vurdere skaderne.
  Det vurderes, at de 300 meter, som tyven fik klippet ned, koster 108.000 kr. at erstatte.
  